google/wiki40b huggingface dataset:
Histamínová intolerancia

Histamínová intolerancia (alebo histaminóza) je neznášanlivosť histamínu, ktorý prijmeme prostredníctvom jedla. Príčinou intolerancie je nedostatok histamín-degradujúcich enzýmov diaminooxidázy (DAO) a / alebo histamín-N-metyltransferázy (HNMT). Príčinou môže byť aj nesúlad medzi príjmom a degradáciou histamínu v tele. Táto teória bola vyvinutá v 80. rokoch minulého storočia ako súčasť výskumu biogénnych amínov. 
Podľa niektorých autorov histamínová intolerancia nie je vrodená, ale získaná choroba. Postihuje takmer 1 % európskej populácie.  80 % chorých pacientov sú ženy stredného veku. Symptómy ochorenia môžu počas tehotenstva zmiznúť, ale opäť sa objavia po pôrode.
Kontrolované individuálne štúdie  a komplexná metaanalýza z roku 2003 nedokázali nájsť žiadne vedecké dôkazy o potravinovej intolerancii biogénnych amínov, ako je histamín .
Ak existuje neznášanlivosť histamínu, má sa za to, že sa nevyskytuje ako alergia, ani ako neimunologická potravinová intolerancia, ale ako porucha degradácie enzýmom. Môže byť následkom, alebo pridruženým ochorením iných neznášanlivosti alebo alergií.

Patologický mechanizmus vzniku

Histamín je v tele extracelulárne degradovaný prostredníctvom enzýmu diaminoxidáza (DAO) a intracelulárne pomocou histamín-N-metyltransferázy (HNMT).  V prípade histamínovej intolerancie je aktivita DAO obmedzená a histamín, ktorý sa dostáva do tela prostredníctvom stravy a histamín tvorený v tele, môže byť iba čiastočne degradovaný. Konzumácia potravín s obsahom histamínu (napr. Červeného vína alebo tvrdého syra) vedie k pseudoalergickej reakcii tela. Aktívne alebo pasívne vystavenie sa tabakovému dymu je tiež potenciálnym spúšťačom histamínovej intolerancie, ale táto teória nebola dosiaľ dostatočne študovaná.

Liečba

Základom liečby je zníženie histamínu v strave. Extrémnym riešením je strava o zemiakoch a ryži, ktorú dermatológovia úspešne používajú už niekoľko desaťročí v liečbe urtikárie. Okrem toho, potraviny (napr. citrusové plody) a niektoré lieky (napríklad morfín) by mali byť vylúčené zo stravy. Tieto neobsahujú histamín, ale spôsobujú uvoľnenie histamínu v tele. 
Ak je konzumácia potravín obsahujúcich histamín nevyhnutná, môžu byť účinné antihistaminiká a kyselina kromoglyková. Užívanie diaminoxidázy (DAO) vo forme kapsúl s jedlom môže znížiť príznaky intolerancie histamínu.
Grúňový potok (prítok Hlbokého potoka)

Prameň

Pramení v Skorušinských vrchoch, v podcelku Skorušina, na severozápadnom svahu Brezového vrchu (1 135,9 m n. m.) v nadmorskej výške približne 1 005 m n. m.

Opis toku

V pramennej oblasti tečie na krátkom úseku na sever, sprava priberá tri krátke prítoky zo severozápadných svahov Brezového vrchu a stáča sa na severozápad. Zľava priberá prítok z oblasti Prostredného a pokračuje viac-menej smerom na sever, pričom sa oblúkom vypína na západ. Koryto toku sa výraznejšie vlní, zľava priberá prítok zo severozápadného svahu Grúňa (917,6 m n. m.), následne vstupuje do Oravskej kotliny, z pravej strany ešte priberá prítok z lokality Tokáreň, tesne pred ústím sa stáča na východ a v nadmorskej výške cca 663 m n. m. sa južne od obce Liesek vlieva do Hlbokého potoka.
STS-76

Hlavná úloha misie

Tretie stretnutie amerického raketoplánu s ruskou orbitálnou stanicou Mir je významné tým, že na na stanicu bola dopravená skúsená astronautka Shannon Lucidová – prvá Američanka, ktorá pracovala na Mire. Svojim približne 188 dní trvajúcim pobytom prekonala americký rekord v dĺžke pobytu vo vesmíre, ktorý do tej doby držal prvý Američan na Mire, Norm Thagard. Lucidová bola vystriedaná astronautom Johnom Blahom pri misii STS-79 v septembri 1996.
Bareilles

Poloha

Obec má rozlohu 20,84 km². Najvyšší bod je položený 2 150 m n. m. a najnižší bod 823 m n. m.

Obyvateľstvo

Počet obyvateľov obce je 61 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Intenzionálny

Intenzionálny je neextenzionálny, teda týkajúci sa takých vzťahov medzi výrokmi, pojmami atď., ktoré formálna logika v dôsledku svojho špecifického spôsobu abstrakcie neberie do úvahy. Výrokové spojenie označujeme ako intenzionálne vtedy, keď pravdivosť alebo nepravdivosť tohto spojenia nezávisí výlučne od pravdivosti alebo nepravdivosti spojených výrokov, ale aj od ich špecifického obsahu.
Napr. výrokové spojenie "p, pretože q" je intenzionálne. Ak dosadíme za výrokové premenné "p" alebo "q" ľubovoľné pravdivé výroky, vyplynú z toho pri niektorých dosadeniach pravdivé, pri iných nepravdivé zložené výroky. Ak dosadíme za "p" napr. výrok "je teplo" a za "q" výrok "svieti slnko", vyplynie z toho pravdivé výrokové spojenie, ak sú oba výroky "p", "q" pravdivé. Ak však oba tieto pravdivé výroky zameníme, vznikne nepravdivé spojenie. Pravdivosť alebo nepravdivosť tohto výrokového spojenia nezávisí teda len od pravdivosti alebo nepravdivosti spojených výrokov.
Medzi intenzionálnymi a extenzionálnymi vzťahmi treba rozlišovať aj vtedy, keď ide o predikáty. Dva predikáty sú intenzionálne identické vtedy, keď sú odrazom tej istej vlastnosti; extenzionálne identické sú vtedy, keď sa vzťahujú na tú istú triedu. To znamená, že intenzionálne identické predikáty môžu byť síce aj extenzionálne identické, avšak nie všetky extenzionálne identické predikáty môžu byť aj intenzionálne identické. Príkladom intenzionálne identických predikátov je "systém" a "sústava". Oba predikáty odrážajú tie isté vlastnosti a platia pre tú istú triedu. Oproti tomu predikáty "rovnostranný trojuholník" a "rovnouhlý trojuholník" sú síce extenzionálne identické, pretože sa vzťahujú na tú istú čiastkovú triedu trojuholníkov, intenzionálne sú však odlišné, pretože odrážajú rôzne vlastnosti týchto trojuholníkov.
L’Hôpital-Saint-Lieffroy

Poloha

Obec má rozlohu 3,43 km². Najvyšší bod je položený 445 m n. m. a najnižší bod 315 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pauillac (obec)

Poloha

Obec má rozlohu 22,74 km². Najvyšší bod je položený 29 m n. m. a najnižší bod 0 m n. m.

Obyvateľstvo

Počet obyvateľov obce je 5 059 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Walter Marty Schirra

Mladosť a výcvik

Schirrova rodina pochádzala zo Švajčiarska. Walter mal veľa príbuzných a sestru Zuzanu. Rád lyžoval a pretekal na autách. Po základnej škole absolvoval strednú a potom začal študovať na strojníckej fakulte v Newarku a v roku 1941 na námornej akadémii v Annapolise. Ukončil ju roku 1945. Ako aktívny pilot narukoval k 7. americkej námornej flotile v Tichomorí a bojoval aj v kórejskej vojne. Zúčastnil sa viac ako stovky bojových letov. Po tejto vojne sa vrátil do USA, slúžil ako pilot na základni v Kalifornii. Od roku 1954 bol testovacím pilotom a potom sa rozhodol stať sa kozmonautom. Bol ženatý a mal dve deti.

Po letoch

Z NASA aj z námorníctva odišiel hneď po poslednom lete a prijal miesto predsedu spoločnosti Regeney Investors v Denveri, podpísal niekoľko zmlúv na vystupovanie v televízii a tiež sa stal komentátorom ďalších letov pre spoločnosť Colombia. Zomrel na srdcový infarkt 3. mája 2007 vo veku 84 rokov v nemocnici Scripps Green v kalifornskom meste La Jolla.
Ventenac

Poloha

Obec má rozlohu 19,62 km². Najvyšší bod je položený 730 m n. m. a najnižší bod 410 m n. m.

Obyvateľstvo

Počet obyvateľov obce je 227 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lope de Vega

Životopis

Narodil sa v starej šľachtickej rodine. Bol nadané dieťa, písal verše a divadelné hry od útleho detstva. Neskôr študoval teológiu a filozofiu, bol vojakom a vstúpil do služieb dvora vojvodu z Alby. V roku 1590 bol sekretárom vojvodu. V roku 1605 vstúpil do dvorskej služby k vojvodovi Sessa, s ktorým odvtedy až do smrti udržiaval pevné priateľstvo.
V roku 1614 sa dal vysvätiť za kňaza, no napriek tomu viedol rušný život plný ľúbostných dobrodružstiev. Už za svojho života sa stal idolom španielskeho národa. Lope de Vega založil žáner španielskej drámy.
Bol tiež familiárom svätej inkvizície, neskôr sa stal radcom jej súdneho dvora.  
Bol dvakrát ženatý. Z druhého manželstva s Juanou de Guardo mal jedného syna a tri dcéry, z ktorých sa dve nedožili dospelosti. Z prvého manželstva mal dvoch potomkov, z mimomanželského vzťahu s herečkou Micaelou de Luján dvoch synov. Lope de Vega viedol zložitý osobný život medzi viacerými rodinami manželiek a metries, ktoré živil spolu s ich deťmi. Medzitým naplno tvoril a zažíval dobrodružstvá s herečkami zo svojich hier.
Buno-Bonnevaux

Poloha

Obec má rozlohu 15,99 km². Najvyšší bod je položený 141 m n. m. a najnižší bod 63 m n. m.

Obyvateľstvo

Počet obyvateľov obce je 473 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Besson

Poloha

Besson má rozlohu 47,16 km². Najvyšší bod je položený 350 m n. m. a najnižší bod 224 m n. m.

Obyvateľstvo

Besson má 795 obyvateľov (2009).
Graf vývoja obyvateľstva:
Zdroje: INSEE
Rudolf Biermann

Ocenenia

2000 - Krištáľové krídlo v kategórii divadlo a audiovizuálne umenie
Sojuz TMA-19M

Priebeh letu

Sojuz TMA-19M vyštartoval pomocou nosnej rakety Sojuz-FG z kozmodrómu Bajkonur dňa 15. decembra 2015 o 11:03:09,328 svetového času (UTC). Približne po deviatich minútach od štartu bol navedený na počiatočnú obežnú dráhu vo výške 200,75 – 253,08 km. Po šiestich hodinách letu sa v ten istý deň o 17:33:26 UTC pripojil k spojovaciemu uzlu modulu Rassvet na Medzinárodnej vesmírnej stanici (ISS), pričom kvôli problému s automatickým systémom približovania musel Jurij Malenčenko prevziať manuálne riadenie, čím sa spojenie s ISS oneskorilo o 10 minút. Posádka prešla na stanicu o 19:58 UTC a zapojila sa do práce Expedície 46.
Dňa 18. júna 2016 o 05:52:33 UTC sa tá istá trojica kozmonautov odpojila od Medzinárodnej vesmírnej stanice a v ten istý deň o 09:15:06,3 UTC úspešne pristáli v kazašskej stepi, 155 kilometrov juhovýchodne od Džezkazganu. Veliteľ Sojuzu TMA-19M, Jurij Malenčenko, si pri tomto svojom už šiestom a zároveň poslednom lete pripísal aj rekord v celkovom počte strávených dní vo vesmíre, ktorých má na konte 827,4, čím sa zaradil na druhé miesto po kozmonautovi Gennadijovi Padalkovi.
Grun-Bordas

Poloha

Obec má rozlohu 12,28 km². Najvyšší bod je položený 231 m n. m. a najnižší bod 97 m n. m.

Obyvateľstvo

Počet obyvateľov obce je 202 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montravers

Poloha

Obec má rozlohu 10,12 km². Najvyšší bod je položený 198 m n. m. a najnižší bod 141 m n. m.

Obyvateľstvo

Počet obyvateľov obce je 378 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čierna mágia

Čierna mágia je v podstate evokačná mágia číže mágia, pri ktorej sa uplatňujú zaklínania duchov s cieľom získať rôzne vonkajšie výhody bez ohľadu na mravné kvality, podrobiť si fenomény prírody silou vôle a rozhodnutia.
Čiernu mágiu považujú za najnižší stupeň mágie a čierneho mága za človeka, ktorý znásilňuje prírodu s nebezpečenstvom, že keď sa pri svojich operáciách alebo vo svojom postupe dopustí chyby, reakcie sveta, ktoré si chcel podrobiť, ho zničia.
Arena da Juventude

Konštrukcia

Aréna vysoká 20 metrov bola navrhnutá tak, aby využívala prirodzené svetlo a prirodzené vetranie, čím sa znížili náklady na jej údržbu. Medzinárodný olympijský výbor však požadoval, aby počas hier bola aréna doplnená o umelé osvetlenie a klimatizáciu. Budova je vybavená prírodným chladením pomocou žalúzií s nastaviteľnými roletami, baldachýnom na zníženie priameho slnečného žiarenia a tiež špeciálnou kovovou konštrukciou na východnej a západnej fasáde. Táto konštrukcia, ktorú podporuje mikroklimatická membrána Soltis FT 381, umožňuje blokovať svetlo a teplo bez zníženia vnútorného osvetlenia.
Bohal

Poloha

Obec má rozlohu 8,45 km². Najvyšší bod je položený 90 m n. m. a najnižší bod 17 m n. m.

Obyvateľstvo

Počet obyvateľov obce je 810 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kormorán chochlatý

Výskyt a stav na Slovensku

Do roku 1999 bolo známe len jediné pozorovanie z 8. februára 1998 na rieke Dunaj v Bratislave. V roku 2000 bol opäť videný jeden dospelý kormorán chochlatý v Bratislave 22. decembra. Dňa 11. marca 2003 bol pravdepodobne ten istý jedinec zaznamenaný na dvoch miestach, aj na Váhu aj na Dunaji.  Žiadne novšie pozorovania nie sú ani v zozname vzácnych ornitologických pozorovaní podliehajúcich hláseniu Slovenskej faunistickej komisii
 ani v zozname vzácnych a zriedkavých druhov vtákov databázového systému Birding Slovakia.
Odhadovaný počet zimujúcich jedincov 0 – 1. Ekosozologický status v rokoch 1995, 1998, 2001 V roku 2014 žiadny. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S – vyhovujúci ochranársky status.
Mormoiron (obec)

Poloha

Obec má rozlohu 25,03 km². Najvyšší bod je položený 450 m n. m. a najnižší bod 179 m n. m.

Obyvateľstvo

Počet obyvateľov obce je 1 913 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Greenova-Taova veta

Greenova-Taova veta je veta z oblasti aditívnej teórie čísel, podľa ktorej množina prvočísel obsahuje konečné aritmetické postupnosti ľubovolnej dĺžky. Inak povedané, pre každé prirodzené číslo  existuje -prvková aritmetická postupnosť pozostávajúca výhradne z prvočísel. Greenova-Taova veta je špeciálnym prípadom Erdősovej-Turánovej hypotézy.

Zaujímavosti

Greenova-Taova veta je príkladom existenčného tvrdenia. Veta iba garantuje existenciu podpostupnosti určitej dĺžky, nehovorí však nič o tom, ako táto postupnosť vyzerá. Nájsť príklad dostatočne dlhej aritmetickej postupnosti v prvočíslach nie je jednoduchá úloha. Ku dňu 18.1.2007 je najdlhšou známou aritmetickou postupnoťou v prvočíslach 24-prvková postupnosť
Super Six

Super Six bol hokejový turnaj majstrov šiestich najlepších európskych líg. Usporiadavala ho IIHF ako náhradu za zaniknutú Európsku hokejovú ligu. Podobný osud stretol aj Super Six, keď ho od roku 2008 nahradila Hokejová liga majstrov.

Formát turnaja

Turnaj mal jednoduchý postupový kľúč. Tímy boli rozdelené do dvoch divízii (v prvom ročníku sa nazývali skupiny), ktoré niesli mená po Ivanovi Hlinkovi a Alexandrovi Ragulinovi. V každej divízii boli tri tímy. Jednotliví víťazi divízií sa stretli vo finále o trofej Silver Stone.
Marián Kuffa

Postoj k homosexuálom

V auguste 2014 vo videoblogu na internetovom portáli časopisu .týždeň označil istú skupinu homosexuálov (konkrétne tých, ktorí sú homosexuálmi z rozmaru, čiže „vyskúšali všetko, tak skúšajú aj toto“) za „masových vrahov či genocídu národa“. Video s kontroverznými výrokmi neskôr jeho autor Eugen Korda stiahol.
V septembri 2014 pri verejnej diskusii na podujatí „Hľa, Tvoja Matka“ v Prešove však farár Kuffa toto tvrdenie objasňuje slovami: „U mňa v Žakovciach 24 rokov sa starám o homosexuálov. Farár Kuffa nevystúpil proti homosexuálom, ale nezriadenému homosexualizmu. Boh miluje hriešnika, nenávidí hriech!“ Ďalej opisuje: Keď milujem alkoholika, neznamená, že mu dám fľašku, keď milujem narkomana, neznamená, že mu dám drogu, keď milujem prostitútku, homosexuálov, neznamená, že im dám nezriadený sex. „To nie je dobrá matka, dobrý otec, čo všetko dovolí svojím deťom!“
Dodávky zbraní z Česko-Slovenska do Izraela v rokoch 1947 – 1949

Medzi júnom 1947 a 31. októbrom 1949 Židovská agentúra (ktorá bola Britmi považovaná za oficiálne zastúpenie židov v Palestíne a neskôr z nej vznikla vláda štátu Izrael) uskutočnila niekoľko nákupov zbraní v Česko-Slovensku, z ktorých niektoré boli zbrane bývalej nemeckej armády, skonfiškované na území republiky ale aj novo vyrobené v povojnovnovom období v Česko-Slovensku. Táto operácia nazvaná "Balak" mala pašerácky charakter aby boli odídené embargá na dovoz zbraní do izraelských sídiel ešte pred vznikom štátu Izrael. Česko-slovenský partner tohto riešenia bolo oddelenie Ministerstva národnej obrany s názvom "sekretariát D", pod velením generála J. Heřmana. Zmocnencom MNO pre túto akciu sa v auguste 1948 stal pplk. Stanislav Palla z 5. oddelenia hlavného štábu. Súhlas na použitie letiska Žatec vydal štátnym tajomník a neskôr minister zahraničných vecí Vladimír Clementis.

Kontraky a dodávky

Jedna z prvých veľkých zmlúv bola podpísaná 14. januára 1948 ministrom Masarykom a zahŕňala 200 MG 34 guľometov, 4500 P 18 pušiek a 5 0400 000 nábojov. Dodávky z Česko-Slovenska (najmä lietadiel) sa ukázali ako veľmi dôležité pre vytvorenie štátu Izrael. Do Izraela sa dokonca dostali aj dodávky, ktoré si v Česko-Slovensku objednala Sýria a to vďaka židovskej organizácii Haganah.

Ostatná vojenská spolupráca

Česko-Slovensko tiež vyškolilo 81 pilotov a 69 pozemných špecialistov. Neskôr viacerí z nich sa stali súčasťou prvej stíhacej jednotky izraelských vzdušných síl. Na pôde Česko-Slovenska bola vyškolená od 20. augusta 1948 do 4. novembra 1948  skupina židovských dobrovoľníkov v počte 1 335 mužov a žien. Školenie letcov prebiehalo v leteckého pluku 5 v Českých Budejoviciach, v Leteckej vojenskej akadémii v Hradci Králové a v Leteckého učilišti v Prostějove. Výcvik pozemného personálu vo Vojenské odbornej škole v Liberci, spojárov v školy v Chrudimi, parašutistov v učilišti v Stráži pod Ralskem a tankistov v Tankovom učilišti v Dědicích u Vyškova. Od 20. augusta 1948 bola dokonca vo Vojenskom výcvikovom tábore Libavá organizovaná izraelská vojenská brigáda (veliteľ mjr. Antonín Sochor). V Česko-Slovensku vyškolené pozemné sily sa nezúčastnili vojny v roku 1948. Česko-slovenské kódové označenie pre výcvik bol DI (skratka z "Dôverné Izrael").

Koniec spolupráce a dôsledky

S rastúcou mocou komunistov v Česko-Slovensku, ale aj klesajúcou podporou Stalina štátu Izrael bola česko-slovenská vláda nútená ukončiť predaj zbraní do Izraela. Dôstojníci, ktorí sa podieľali na spolupráci s Izraelom boli neskôr z armády prepustení alebo preradení na podradné funkcie. Clementis, ktorý akciu kryl politicky, bol obesený 3. december 1952 na základe rozsudku Procesu so Slánskym ako jediný Slovák bez židovských koreňov (ďalších 11 obvinených boli Židia).
Celkom za zbrane bolo vo forme vecného plnenia izraelskou stranou vyplatených 12.198.844 amerických dolárov, čo predstavovalo asi tretinu príjmov Československa v cudzej mene.
"České zbrojovky zachránil štát Izrael, a bez týchto zbraní, by sme neprežili"
David Ben-Gurion (predseda Židovskej agentúry, neskôr predseda izraelskej vlády)
Ukrajinská filozofia

Ukrajinská filozofia je súčasť európskej filozofie a zložka ukrajinskej kultúry.
Aboncourt (Meurthe-et-Moselle)

Poloha

Obec má rozlohu 6,93 km². Najvyšší bod je položený 476 m n. m. a najnižší bod 324 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Radovanovy radovánky

Radovanovy radovánky je literárne dielo Zdeňka Svěráka. Príbeh najprv v roku 1987 pripravil pre televízny Večerníček (premiérovo vysielaný v marci 1989), ktorý nahovoril Luděk Sobota. Až potom ich prepísal do literárnej podoby a v roku 1994 vydal knižne. Neskôr, v roku 1995, boli tiež načítané na magnetofónovú kazetu (MC) a roku 1998 do formátu kompaktného disku (CD).
Príbeh hovorí o chlapcovi Bohuslavovi, jeho rodičia vlastnia záhradníctvo. Pretože sa Bohuslav stále smeje a raduje, začnú ho ostatný volať Radovanom. V spoločnosti svojho psa Kvika a kamarátky Kateřiny prežíva rôzne dobrodružstvá. V nich sa objavuje záporný hrdina príbehu, zlý výrastok Hugo. Každý príbeh ale nakoniec dobre dopadne a dobro nad zlom zvíťazí.
Mike Pence

Kandidatúra na viceprezidenta

Dňa 15. júla 2016 ho republikánsky prezidentský kandidát Donald Trump oznámil ako svojho spolukandidáta do funkcie viceprezidenta pre novembrové voľby. Ako dôvod Trumpovho výberu sa predpokladá Penceov skalný konzervativizmus (je o.i. dlhodobým priaznivcom Tea Party), ktorý by mohol Trumpovi pomôcť osloviť konzervatívnu časť voličov najmä z oblasti Stredozápadu.

Osobný život

Narodil sa do rodiny pôvodom írskych katolíkov, mal päť súrodencov. V Indiane vyštudoval v roku 1986 právo a živil sa ako právnik aj ako moderátor rádia. Je ženatý, s manželkou Karen majú tri deti.
Temeš

Dejiny

Obec bola založená v roku 1332 na nemeckom zákupnom práve (Temeš) a to tak, že zámožný škultét sem priviedol novousadlíkov. Spravidla nimi boli poddaní s právom sťahovať sa, ktorí po určitom čase platili poplatky. 
Obec nazvaná LEHOTA TEMEŠ VOCATA vznikla s cieľom dobývania rúd striebra a zlata a patrila Bossányiovcom. Neobišli ju plienenia Husitov Jakubom z Motešíc a Petrom z Košece v rokoch 1432 – 1433, čo zastavilo jej rozmach. V roku 1715 mal Temeš 8 domácnosti.
Obyvatelia sa zaoberali poľnohospodárstvom, chovom dobytka a oviec, tkali koberce a od 18. storočia sa spomína aj drotárstvo a obchod so sklom z blízkej huty v Gápli. Od 19. storočia obyvatelia dochádzali za prácou na južné Slovensko a do Čiech, nakoľko okolie patrilo k najchudobnejším oblastiam župy.
Modrý Kameň (hrad)

Dejiny

Výstavba tohto hradu sa začala pravdepodobne po Tatárskom vpáde, aj keď pamätná tabuľa datuje vznik hradu už do roku 1237 . Najstaršie písomné zmienky o hrade sa datujú do rokov 1278 a 1290.
V písomnej zmienke z roku 1285 je spomenutý majiteľ a aj predpokladaný stavebník hradu Peter Forró. Po jeho smrti sídlo získali synovia Kazimíra z bíňskej vetvy Huntovcov-Poznanovcov. Ale už v roku 1290 ho dobyli späť Petrovi súrodenci, zakladatelia rodu Balašovcov. Ich držbu hradu prerušil Matúš Čák Trenčiansky, ale po jeho smrti sa vrátil do ich moci.
Hrad bol celé storočia majetkom šľachtickej rodiny Balašovcov (staršie Balassovcov ), ktorí ho vlastnili až do 19. storočia.
Výzor hradu bol niekoľkokrát zmenený v dôsledku mnohých rekonštrukcií a prestavieb. Prvá výraznejšia oprava hradu sa konala v rokoch 1609 až 1612 , kedy získal renesančný výzor . Dôvodom bolo to, že v roku 1576  (niektoré pramene uvádzajú rok 1575 ) hrad obsadili Turci, ktorí ho opustili až v roku 1593, pričom hrad zničili. Pri tejto rekonštrukcii hradu vznikli aj delostrelecké plošiny. V čase stavovských povstaní na začiatku 17. storočia sa hradný majiteľ Žigmund Balaša uchádzal o funkciu sedmohradského kniežaťa a za týmto cieľom sa neváhal spojiť aj s Turkami. Preto hrad v roku 1616 dobylo kráľovské vojsko a Žigmund bol uväznený. V rámci koristníckeho vpádu bol hrad opätovne napadnutý Turkami v roku 1659. V roku 1683 hrad dobýjalo povstalecké vojsko Imricha Tököliho a hrad bol značne poškodený. Toto poškodenie už majitelia neobnovovali.
V prvej polovici 18. storočia postavil vtedajší majiteľ Gabriel Balaša  na starších zničených základoch rozsiahly barokový kaštieľ, ktorý však bol postavený len na dolnom nádvorí hradu; horná časť hradu sa obnovy nedočkala a tieto priestory sa využili ako záhrada, ktorá tiež patrí medzi národné kultúrne pamiatky. Ku kaštieľu bola neskôr pristavená aj kaplnka svätej Anny.
V 19. a 20. storočí hrad niekoľkokrát zmenil majiteľa; v roku 1813 hrad od rodu Balašovcov získal župan Forgáč z Gýmeša a Haliče, po ňom sa majiteľom hradu stal gróf Károly. Poslednou súkromnou majiteľkou bola Károlyho dcéra Gabriela Almášiová, ktorá ho však v roku 1923 predala štátu , ktorý je jeho vlastníkom až do súčasnosti. Od roku 1991 je v hrade Múzeum bábkarských kultúr a hračiek Slovenského národného múzea.
Sninský kameň (prírodná pamiatka)

Riziká

Mnoho turistov nerešpektuje zákaz kladenia ohňov v chránených územiach, medzi ktoré patrí aj Prírodná pamiatka Sninský kameň. Aj napriek mnohým upozorneniam, likvidáciám ohnísk strážcami CHKO Vihorlat, mnohí turisti naďalej počas letnej turistickej sezóny 2015 nerešpektovali zákaz kladenia ohňa a ohniská boli aj na Sninskom kameni a Morskom oku.
Bradavičníkovité

Opis

Majú drobné šupiny, ktoré vyzerajú, akoby viseli na veľmi voľnej koži. Brušné štítky nie sú príliš dobre vyvinuté, ale sú viditeľné. Nemajú rudimenty zadných končatín, ani zvyšky panvového pletenca. Sú to výrazné vodné hady, na súš lezú zriedka a sú tam pomerne bezmocné. Celý život trávia prakticky vo vode.

Rozšírenie

Tieto hady sa vyskytujú od severnej Austrálie, cez Papuu-Novú Guineu, Indonéziu, Šalamúnove ostrovy, Filipíny, Malajziu, Singapur, Thajsko, Vietnam, Čínu, Kambodžu, Mjanmarsko, Srí Lanku, Andamanské ostrovy až po Indiu.